b'\n_START_ARTICLE_\nPapeg\xc3\xb8jebusk\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst brun og ru, s\xc3\xa5 bliver den olivengr\xc3\xb8n med lyse barkporer, og til sidst er den platanagtigt afskallende i flager. Knopperne er spredte, tiltrykte, af og til lidt stilkede, sk\xc3\xa6ve og m\xc3\xb8rkebrune med et t\xc3\xa6t filtlag._NEWLINE_Bladene er omvendt \xc3\xa6gformede med hel rand inderst og tandet rand yderst. Oversiden er skinnende m\xc3\xb8rkegr\xc3\xb8n, mens undersiden er noget lysere. Nyudsprungne blade har ofte r\xc3\xb8de rande. H\xc3\xb8stfarven er gul til rent r\xc3\xb8d over en lang periode af efter\xc3\xa5ret._NEWLINE_Blomsterne sidder i kuglerunde hoveder. De er r\xc3\xb8dlige med brune h\xc3\xb8jblade, og de springer ud i marts-april. Frugterne er forveddede kapsler, der \xc3\xa5bnes ved modenhed. Fr\xc3\xb8ene modner normalt ikke i Danmark, men de to planter p\xc3\xa5 Bispebjerg Kirkeg\xc3\xa5rd har j\xc3\xa6vnligt modne fr\xc3\xb8._NEWLINE_Rodnettet best\xc3\xa5r af velforgrenede r\xc3\xb8dder, der n\xc3\xa5r langt ned og vidt ud._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 7 x 6 m (30 x 20 cm/\xc3\xa5r).'